
EXPUNERE DE MOTIVE PRIVIND OPORTUNITATEA

 PROIECTULUI DE HOTĂRÂRE
Secțiunea 1
Titlul proiectului de hotărâre

Proiect de hotărâre

privind aprobarea participării Direcţiei Poliţiei Locale Timişoara
la „Programul de Stimulare a Înnoirii Parcului Auto Naţional  2017-2019”  în vederea achiziţionării  1 (unui) autovehicul nou
Secțiunea 2

Motivul emiterii proiectului de hotărâre

1. Descrierea situației actuale
Parcul auto al Direcţiei Poliţiei Locale Timişoara este format din 29 de autovehicule, după cum urmează: 2 autoturisme marca Mercedes Vito; 2 autoturisme SUV Dacia Duster; 15 autospeciale Dacia Logan; 2 autospeciale Dacia Dokker; 1 autospecială marca Ford Transit Bus,  1 autoturism marca Opel Vivaro și 6 autoturisme Citroen C-Elysee.
În perioada  2014 ÷ 2017,  Direcția Poliției Locale Timișoara a achiziționat un număr de 13 (treisprezece) autovehicule noi, prin  programele de  stimulare a înnoirii Parcului Auto Naţional. 
Din cele 29 de autovehicule, 1 (un) autovehicul întrunește condițiile de înscriere în „Programul de Stimulare a Înnoirii Parcului Auto Naţional  2017-2019”, având un grad ridicat de uzură, cu o vechime de 11 ani de  la anul fabricaţiei  şi de la prima înmatriculare. 
Autoturismul este înregistrat în evidențele contabile ale Direcției Poliției Locale Timișoara ca mijloc fix, fiind complet amortizat și în proprietate privată. De la data transmiterii lui către Direcția Poliției Locale și până în prezent nu a suferit reparații capitale.
Conform art. 31 din Ordinului nr.661 din 24.04.2017 privind aprobarea Ghidului de finanţare a Programul de Stimulare a Înnoirii Parcului Auto Naţional 2017-2019, modificat și completat prin Ordinul nr.241/12.03.2018, emis de către Ministerul Mediului, Direcţia Poliţiei Locale Timişoara poate participa în cadrul programului, întrucât îndeplineşte criteriile de eligibilitate.
2. Schimbări preconizate și rezultate așteptate

1. Aprobarea  participării  Direcţiei Poliţiei Locale Timişoara la ,,Programul de Stimulare a Înnoirii Parcului Auto Naţional 2017-2019”, în vederea achiziţionării 1 (unui)  autovehicul nou pentru parcul auto propriu.

2. Aprobarea  casării  şi predarea 1 (unui) autovehicul uzat, cu datele de identificare: autoturism M1 Mercedes Benz Vito 115 CDI, nr. de identificare: WDF63970313336525, nr. de înmatriculare: TM-10-PLT, anul fabricației 2007, capacitate cilindrică 2148 cm3,  pentru participarea la ,,Programul de Stimulare a Înnoirii Parcului Auto Naţional 2017-2019”.
3. Aprobarea solicitării în cadrul ,,Programului de Stimulare a Înnoirii Parcului Auto Naţional 2017-2019” a sumei de 6.500 lei, reprezentând cuantumul primei de casare și a sumei de 1.000 de lei, reprezentând cuantumul ecobonusului acordat pentru 1 (un) autovehicul uzat (6.500 lei/autovehicul uzat + 1.000 lei/autovehicul uzat).

4. Aprobarea utilizării sumei de 78.900 lei (inclusiv T.V.A.) existente în bugetul Direcţiei Poliţiei Locale Timişoara, la titlul 13 ”Active nefinanciare”, cap.71.01.02, reprezentând diferenţa până la acoperirea integrală a preţului pentru achiziţia autovehiculului nou din cadrul ,,Programului de Stimulare a Înnoirii Parcului Auto Naţional 2017-2019”. 
3. Alte informații
Ţinând cont de prevederile art.5, alin. (8) din Ordonanţa nr.80/2001 (actualizată) privind stabilirea unor normative de cheltuieli pentru autorităţile administraţiei publice şi instituţiile publice prin care se interzice achiziţionarea de autoturisme cu capacitate mai mare de 1600 cmc şi al căror preţ nu poate depăşi contravaloarea în lei a sumei de 18.000 euro, inclusiv TVA, estimăm astfel suma necesară bugetului Direcţiei Poliţiei Locale Timişoara pentru achiziţionarea unui  autoturism nou:
18.000 euro x 4,8 lei = 86.400 lei (inclusiv T.V.A.) 
Din totalul sumei, scădem valoarea de 6.500 lei, reprezentând cuantumul primei de casare și valoarea de 1.000 lei, reprezentând cuantumul ecobonusului acordat, rezultând suma de 78.900 lei (inclusiv T.V.A.), respectiv 66.302,52 lei (fără T.V.A.).  
4. Concluzii

              În baza celor expuse, propunem aprobarea proiectului de hotărâre privind participarea Direcţiei Poliţiei Locale Timişoara la „Programul de Stimulare a Înnoirii Parcului Auto Naţional  2017-2019”  în vederea achiziţionării a 1 (unui) autovehicul nou.

